ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ድምጻዊ ዊልያም ብሓንቲ ኣሳሳይት መገዲ ኣየር ኳንተስ "ዘርኣዊ" በደል በጺሑኒ ኢሉ 18 ሕዳር 2019 ምንጪ ስእሊ, Ryan Pierse/AFL Media ኣሜሪካዊ ኣባል ጉጅለ ሙዚቃ 'ዘ ብላክ ኣይድ ፒስ' ድምጻዊ ዊልያም፡ ኣብ ኣወስትራልያ [ካብ ብሪስበነ ናብ ሲድኒ] ኣብ ዝነበሮ መገሻ ንሓንቲ ሆስተስ ብ "ዓሌታውነት" ነቒፉ። ንሱ ብትዊተሩ ኣብ ዝዘርግሖ መልእኽቲ፡ ኣብ ውሽጢ ነፋሪት ሒዝዋ ዝነበረ ላፕቶፕ ከጥፍእ ካብ ሓንቲ ሆስተስ መገዲ ኣየር ኳንተስ ንዝቐረበሉ ሓበሬታ ከይሰምዐ ብምትራፉ ክግለል ከምዝተገበረ ገሊጹ። መገዲ ኣየር ኳንተስ ግን ነቲ ዝቐረበ ነቐፌታ ነጺግዎ'ሎ። ድምጻዊ ጀማል ሮሞዳን፡ "መሉእ ሰላም ይግበሮ" ድምጻዊ ዳዊት ሽላን ምስ ኣቡኡ ተራኺቡ "ኣብቲ እዋን በረራ ዘይምርድዳእ ተፈጢሩ ነይሩ። እዚ ድማ ዊልያም እዝኑ ብመስምዒ ድምጺ 'ሄድፎን' ሸፊኑ ብምንባሩን ነቲ ብኣባል በረራ ዝተወሃበ መምርሒ ከይሰምዐ ብምትራፉን ዝተበኣኣሰ እዩ" ኢሉ ናይቲ መገዲ ኣየር ወሃቢ ቓል። "ድሕነት ዊልያም ክንከታተል ኢና፤ ኣብ ዝገብሮ ዑደት ድማ ጽቡቕ ክገጥሞ ንምነየሉ" ኢሉ። መግለጺ ስእሊ, ኣባላት ጉጅለ ድምጻውያን ዘ ብላክ ኣይድ ፒስ [The Black Eyed Peas] ዊልያም 'ዘርኣዊ’ በደል ከምዝተፈጸሞ ይገልጽ ዊልያም 12.8 ሚልዮን ሰዓብቲ ኣብ ዘለውሉ ትዊተሩ "ኣነን ምሳይ ዝነበሩ ጉጅለን ብምኽንያት ሓንቲ ኣዝያ ቁጥዕቲ ኣሳሳይት በረራ እቲ ብጣዕሚ ዝኸፍአ ኣገልግሎት ኣጋጢሙና ክብል ከለኹ ሓዘን እናተሰምዓኒ'ዩ" ኢሉ። "ንሳ ዓሌታዊት እያ ኢለ ክኣምን ኣይደልን። ግን ከኣ ኩሉ ኣንጸርጽሮታ ኣብ ልዕሊ ፍልይ ዝበለ ሕብሪ [ቆርበት] ዘለዎም ሰባት ጥራይ ዘነጻጻረ'ዩ" ክብል'ውን ወሲኹ ገሊጹ። እታ ዝተሳፈረላ ነፋሪት ኣብ መዕርፎ ነፍርቲ ሲድኒ ምስበጽሐት ፖሊስ ከምዝተጸበይዎም ከምዘዘራረብዎምን ኣፍሊጡ'ሎ። "እታ ነፋሪት ምስ ዓለበት 5 ኣባላት ፖሊስ ኣጉባዕቢዖምለይ እዮም፤.
